Zinedine Zidane

Zinedine Yazid Zidane ( ahoskatua, Marseilla, 1972ko ekainaren 23a), arjeliarra, ainitz alditan Zizou izendatua, frantziar futbolari ohi eta entrenatzailea da.

 Biografia 
Marseillan «La Castellane» auzoan hazi zen eta aita aljeriar jatorrikoa du. Frantziako lehenengo mailan 1989an egin zuen debuta. Handik hiru urtera Bordeleko Girondins taldean hartu zuten. Hala, gorantz hasi zen bere teknika paregabeari esker. 1994an final erdira iritsi zen Europako txapelketan eta urte horretan bertan Frantziako selekzioan hasi zen jokatzen. Bordeleko taldean egin zuen azken denboraldian UEFAko Kopako finala galdu zuen Munich-eko Bayern taldearen kontra. Hala ere, talde horretan egin zuen lanari esker mundu osoan egin zen ospetsu. 1996an Turin-eko Juventus taldera aldatu zen. 1996an Kontinente arteko Kopa eta Europako Superkopa irabazi zituen, eta 1997an eta 1998an Italiako txapelketa. 1998ko Munduko Kopan Frantziako taldeko kapitain izan zen. 1998an Europako jokalari onenenari ematen zaion urrezko baloia eman zioten, eta Frantziako taldeko jokalari nagusietako bat izan zen Euro 2000. txapelketan. Frantziako taldearekin jokatu dituen 59 partidatan 16 gol sartu ditu.

2016an, Espainiako lehenengo mailako Real Madrid Club de Futboleko entrenatzailea izendatu zuten eta 2018ra arte bertan egon zen.

2019ean berriro bueltatu zen. Gaur egun, 2021an, Real Madrid Club de Futboleko entrenatzailea izaten jarraitzen du.
 Bizitza pertsonala 
1994an, Véronique Lentisco-Fernandezekin ezkondu zen. Honek, espainiar jatorriko dantzari profesional frantsesa da. Lau seme dituzte: Enzo (1995eko martxoaren 24a), Luca (1998ko maiatzaren 13a), Théo (2002ko maiatzaren 18a) eta Élyaz (2005ko abenduaren 26a), guztiak Real Madrileko beheragoko kategorietan aritzen dira.

 Estatistikak 

 Txapelketak : 506 partida, 95 gol
 Europako kopa : 117 partida, 23 gol
 Frantziako kopa: 52 partida, 7 gol
 Frantziako selekzioan: 108 partida, 31 gol
Guztira : 794 partida, 156 gol edo estatistikan 0,19 gol/partida

 Frantziako selekzioan 

 108 partida Frantziako selekzioarekin (101 aldiz titular, 7 aldiz ordezko, 25 aldiz kapitain): 31 gol.
 1998ko Munduko Futbol Txapelketa: irabazlea .
 2006ko Munduko Futbol Txapelketa finalista.
 UEFA Euro 2000: irabazlea.

 Klubean 
 Nazioarteko Futbol Kopa irabazlea : 1996 (Juventus) eta 2002 (Real Madrid).
 Europako Futbol Superkopa irabazlea : 1996 (Juventus) eta 2002 (Real Madrid).
 Txapeldunen Liga irabazlea : 2002 (Real Madrid).
 Txapeldunen Liga finalista : 1997 eta 1998 (Juventus).
 UEFAko Kopa finalista : 1996 (Bordele).
 Italiako Liga : 1997 eta 1998 (Juventus).
 Espaniako Liga : 2003 (Real Madrid).
 Italiako Futbol Superkopa irabazlea : 1997 (Juventus).
 Espainiako Futbol Superkopa irabazlea : 2002 eta 2003 (Real Madrid).
 Copa del Reyko finalista : 2002 eta 2004 (Real Madrid).
 Intertoto Kopako irabazlea : 1995 (Bordele) eta 1999 (Juventus).
 Santiago Bernabeu Saria : 2003 eta 2005 (Real Madrid).
 Luigi-Berlusconi Saria: 1998, 1999 eta 2000 (Juventus).

 Erreferentziak 

 Ikus, gainera 
 FIFA 100

 Kanpo estekak 
 Webgune ofiziala 

Kategoria:Marseillarrak
Kategoria:Frantziako futbol entrenatzaileak
Kategoria:Juventus FCren futbolariak
Kategoria:Real Madrideko futbolariak
Kategoria:Frantziako musulmanak
Kategoria:Ohorezko Legioko ofizialak
Kategoria:Girondins de Bordeauxko futbolariak
Kategoria:Aljero-frantziarrak
Kategoria:Urrezko Baloiaren saridunak
Kategoria:Ligue 1eko jokalariak
Kategoria:La Ligako jokalariak
Kategoria:UEFAko Txapeldunen Liga irabazi duten jokalariak
Kategoria:Frantziako gizonezkoen futbol selekzioko jokalariak
Kategoria:Frantziako gizon futbolariak
Kategoria:2002ko Munduko Futbol Txapelketako jokalariak
Kategoria:2006ko Munduko Futbol Txapelketako jokalariak
Kategoria:UEFA Euro 2004ko jokalariak
Kategoria:UEFA Euro 2000ko jokalariak